Gedig: Nog in my laaste woordeArgieffoto (Foto: coombesy/Pixabay) NP van Wyk Louw (1906 – 1970) Nog in my laaste woorde sal jy wees, nog in die laaste skeemring van my dink en weet, as ek alleen in die bitter vrees van sterwe lê, en al die mindre sink in my deur vaal vergetelheid: veel haat, veel liefde wat kon waag om min te vra, ure wat rus geken’t, of blote daad, en nie die teken van jou onrus dra, o jy wat vlam was: skoon en sterk en blind vir smart; wat alles tot jou beeltnis brand; wat áls kon eis en nooit volkome vind versadiging! Dán weet ek het jou hand my jeug se oopgelate kring voltooi: mooi is die lewe en die dood is mooi.